smcproject/ml-wiki-sentences huggingface dataset:
ഈ ദമ്പദികൾക്ക് റോബർട്ട് ഫെയർബാങ്ക്സ്, റിച്ചാർഡ് എം. ഫെയർബാങ്ക്സ് (ഒന്നാം ലോകമഹായുദ്ധത്തിൽ ക്യാപ്റ്റനായി സേവനമനുഷ്ടിച്ചിരുന്നു), അഡലെയ്ഡ് ഫെയർബാങ്ക്സ്, വാറൻ ചാൾസ് ഫെയർബാങ്ക്സ്, ഫ്രെഡറിക് കോൾ ഫെയർബാങ്ക്സ് എന്നിങ്ങനെ നാല് ആൺകുട്ടികളും ഒരു പെൺകുട്ടിയുമാണ് കുട്ടികളായി ഉണ്ടായിരുന്നത്.
ചാൾസ് നിയമപഠനം തുടങ്ങിയതോടെ കോർണീലിയയോടൊപ്പം ഇന്ത്യാനയിലേയക്കു താമസം മാറി.
അവർ ഭർത്താവിൻറെ നിയമപഠനത്തിന് സഹായിയായി വർത്തിക്കുകയും താമസിയാതെ രാഷ്ട്രീയപ്രവേശനത്തിനു പ്രേരണനൽ‌കുകയും ചെയ്തു.
ഇന്ത്യനാപോളിസി ലെ “all-women's Fortnightly Literary Club ” ൻറെ സഹസ്ഥാപകരിലൊരാളായിരുന്നു കോർണീലിയ.
ഈ ക്ലബ്ബിൻറെ ആദ്യപ്രസിഡൻറായിരുന്ന അവർ 1885 മുതൽ 1888 വരെയുള്ള കാലഘട്ടങ്ങളിൽ ഈ ക്ലബ്ബിനെ നയിച്ചു.
ഈ കാലത്തുതന്നെ “സ്റ്റേ്റ്റ് ബോർഡ് ഓഫ് ചാരിറ്റീസ്" എന്ന സംഘടനയിലും പ്രവർത്തിച്ചു.
1897 കളുടെ ആദ്യപാദത്തിൽ ഭർത്താവ് യു.എസ്. സെനറ്ററായിരുന്ന വേളയിൽ ദമ്പദികൾ വാഷിങ്ടൺ ടി.സി .
യിലെത്തിച്ചേർന്നു.
1899 ല് അവർ ബ്രിട്ടീഷ്, അമേരിക്കൻ ജോയിൻറ് ഹൈക്കമ്മീഷൻറെ അലാസ്ക യിലേയ്ക്കുള്ള പര്യടനത്തിന് നേതൃത്വം വഹിച്ചു.
അതിനുശേഷം അലാസ്കയിലെ ഫെയർബാങ്ക് പട്ടണത്തിന് അവരുടെ ഭർത്താവിനോടുള്ള ആദരസുചകമായി ഫെയർബാങ്ക്സ് എന്ന പേരും നൽകപ്പെട്ടു.
1901 ൽ കോർണീലിയ “ഡോട്ടേർസ് ആഫ് ദ അമേരിക്കൻ റെവലൂഷൻ” എന്ന ദേശീയ കൂട്ടുകെട്ടിൻറെ പ്രസിഡൻറ് ജനറൽ ആയി തെരഞ്ഞെടുക്കപ്പെട്ടു.
ഈ പദവിയിൽ അവർ രണ്ടുതവണ തെരഞ്ഞെടുക്കപ്പെട്ടിരുന്നു.
അവരുടെ പ്രവർത്തന കാലഘട്ടത്തിൽ വാഷിങ്ടണിൽ ഈ സൊസൈറ്റിക്കായി “മെമ്മോറിയൽ കോണ്ടിനെന്റൽ ഹാൾ” നിർമ്മിക്കുന്നതിനായുള്ള ഫണ്ട് സ്വരൂപിക്കുന്നതിൽ അവർ വിജയിച്ചിരുന്നു.
ഈ സംഘടനയുടെ ഒരു പ്രത്യേകവിഭാഗം 1907 ൽ 28 ചാർട്ടർ അംഗങ്ങളുമായി രൂപീകിരിച്ചിരുന്നു.
“ജോർജ്ജ് ജൂനിയർ റിപ്പബ്ലിക് മൂവ്മെൻറിലും” കോർണീലിയ അംഗമായിരുന്നു.
ഭർത്താവ് സ്ഥാനമൊഴിഞ്ഞശേഷം ദമ്പതികൾ ലോകസഞ്ചാരം നടത്തുകയും ഈ വേളയിൽ എഡ്വേർ ഏഴാമൻ രാജാവുമായി ദർശനം സാദ്ധ്യമാക്കുകയും ചെയ്തു.
പ്രൊട്ടസ്റ്റൻറ് ക്രിസ്റ്റ്യാനിറ്റിയിൽ അടിയുറച്ചു വിശ്വസിച്ചിരുന്ന ദമ്പതികൾ മിഷണറി പ്രവർത്തനങ്ങളെ സർവ്വാത്മനാ പ്രോത്സാഹിപ്പിച്ചിരുന്നു.
1913 ൽ ന്യൂമോണിയ ബാധയാൽ ഭർത്താവ് ഫെയർബാങ്ക്സ് മരണമടഞ്ഞു.
1918 ൽ കോർണീലിയ മരണപ്പെടുകയും ഫെയർബാങ്ക്സിൻ ശവകുടീരത്തിനടുത്തായി ഇന്ത്യാനാ യിലെ ഇന്ത്യനാപോളീസി ലുള്ള ക്രൌൺ ഹിൽ സെമിത്തേരിയിൽ അടക്കം ചെയ്യപ്പെടുകുയും ചെയ്തു.
പുറമേനിന്നുള്ള കണ്ണികൾ Cornelia Cole Fairbanks Chapter DAR Archived 2011-07-17 at the Wayback Machine .
About Cornelia Cole Fairbanks Archived 2009-10-09 at the Wayback Machine .
അവലംബം ↑ "Mrs. C. W. Fairbanks Dead" , New York Times .
October 25, 1913.
Retrieved 2010-03-06 ↑ "Lineage Book, Volume 10" , Daughters of the American Revolution.
p. 200.
Retrieved 20 Mar 2010.
↑ "Woman's who's who of America" , John W. Leonard.
The American Commonwealth Company, 1914.
↑ "Madame President 1901-1905: Nellie Fairbanks, pathfinder to politics for American women" , Lucy Jane King.
Author House.
↑ ↑ "Presidential Children's Names" , Name Nerds.
↑ "Indiana Magazine of History, Volume 9" , Indiana University.
Retrieved 20 mar 2010.
↑ "Know your vice presidents and their wives" , George Edward Ross, Barbara Novack.
Hawkes Publishing Company.
↑ "The Cornelia Cole Fairbanks Chapter" Archived 2009-10-09 at the Wayback Machine .
, Retrieved 20 Mar 2010.
↑ "Mrs. C. W. Fairbanks Dead" , New York Times .
Retrieved 2010-03-06 ↑ "Many Mourn Death of Mrs. Fairbanks", Shelbyville Shelby Republican , Thursday, October 30, 1913, Shelbyville, Indiana, United States Of America ↑ "Dead", Bedford Daily Mail , Saturday, October 25, 1913, Bedford, Indiana, United States Of America ↑ "Indiana Statesman Succumbs to Intestinal Nephritis After Long Illness at His Home" , New York Times .
June 5, 1918.
Retrieved 2010-03-06
ജോഗേശ്വരി ഗുഹകൾ
മുംബൈയിലെ ജോഗേശ്വരിയിൽ സ്ഥിതി ചെയ്യുന്ന ഗുഹാക്ഷേത്രസഞ്ചയമാണ്  ജോഗേശ്വരി ഗുഹകൾ.
ഹിന്ദു , ബുദ്ധ മതങ്ങളുടെ ക്ഷേത്രങ്ങളും ശിൽപ്പങ്ങളുമാണ് ഈ ഗുഹകളിലുള്ളത്.
520 മുതൽ 550 വരെ പഴക്കമുള്ളതാണ് ഈ ഗുഹകൾ .
അജന്ത , എലിഫന്റാ എന്നീ ഗുഹകൾക്ക് മധ്യേയാണ് ജോഗേശ്വരി ഗുഹകളുടെ നിർമ്മാണകാലം.
പുരാവസ്തുഗവേഷകനായ ഡോ. എ.പി. ജാംഖേദ്ക്കറുടെ അഭിപ്രായത്തിൽ എലിഫന്റാ ഗുഹകളിലെ മികച്ച ശിൽപ്പങ്ങളൊരുക്കിയ ശിൽപ്പികളുടെ പരിശീലനക്കളരിയായിരുന്നു ഈ ഗുഹകൾ .
ഇവ മഹായാന ബുദ്ധമത ശൈലിയുടെ അവസാനഘട്ടത്തിൽ പെട്ടവയാണ്.
പിന്നീട് ഹിന്ദുക്ഷേത്രങ്ങളായിത്തീർന്നു.
ചരിത്രകാരനും പണ്ഡിതനുമായ വാൾട്ടർ സ്പിങ്കിന്റെ അഭിപ്രായത്തിൽ ഇന്ത്യയിലെ ആദ്യകാലത്തെ ഏറ്റവും പ്രമുഖമായ ഹിന്ദു ഗുഹ ക്ഷേത്രമാണ് ജോഗേശ്വരി.
ഇത് ഏറ്റവും നീളമേറിയ ഗുഹാക്ഷേത്രവുമാണ് .
പടവുകളുടെ ഒരു നീണ്ട നിര സന്ദർശകരെ ഈ ഗുഹയിലെ പ്രധാന ഹാളിലേക്ക് നയിക്കുന്നു.
നിരവധി സ്തൂപങ്ങളും ഒരു ലിംഗവുമുണ്ട്.
ദത്താത്രേയൻ , ഹനുമാൻ , ഗണപതി എന്നിവരുടെ പ്രതിമകൾ ചുവരുകളിൽ കാണാം.
ഭാഗികമായി തകർന്ന രണ്ട് ദ്വാരപാലകപ്രതിമകളുമുണ്ട്.
ഈ പ്രദേശത്തിന്റെ പേരിന് കാരണമായ ജോഗേശ്വരി ദേവിയുടെ (യോഗേശ്വരി) വിഗ്രഹവും കാൽപ്പാടുകളും ഇവിടെയുണ്ട്.
ഗുജറാത്തിൽ നിന്നും കുടിയേറിയ ഒരു ജനവിഭാഗവും മറാഠികളും ഈ ദേവതയെ കുലദൈവമായി കരുതി ആരാധിക്കുന്നു.
ആർക്കിയോളജിക്കൽ സർവേ ഓഫ് ഇന്ത്യയുടെ സംരക്ഷണത്തിലാണ് ഈ ഗുഹകൾ.
വെസ്റ്റേൺ എക്സ്പ്രസ് ഹൈവേയുടെ അരികിലായി സ്ഥിതി ചെയ്യുന്ന ഈ ഗുഹകളെ അനധികൃത കൈയ്യേറ്റങ്ങൾ സാരമായി ബാധിച്ചിട്ടുണ്ട്.
സമീപത്തുള്ള പ്രതാപ് നഗർ ചേരിയോടനുബന്ധിച്ചുള്ള കൈയേറ്റവും മാലിന്യം തള്ളലും ഗുഹകൾക്ക് ഭീഷണിയായി തുടരുന്നു.
ജൻഹിത് മഞ്ച് എന്ന സാമൂഹ്യ സംഘടന ഈ ഗുഹകളുടെ സംരക്ഷണത്തിനായി 2005 ഏപ്രിലിൽ ഒരു പൊതുതാൽപര്യ ഹർജി നൽകിയിരുന്നു.
ഇതേതുടർന്ന് കോടതി ഇടപെട്ട് 750-ഓളം കുടിയേറ്റക്കാരെ ഒഴിപ്പിക്കുകയും 13,000 ച.
മീറ്റർ സ്ഥലം ഒരു ഉദ്യാനത്തിനായി നീക്കിവയ്ക്കുകയും ചെയ്തു അവലംബം ചിത്രശാല പടിഞ്ഞാറ് വശത്ത് നിന്നുള്ള പ്രവേശനമാർഗ്ഗം ദ്വാരപാലകർ പ്രധാനക്ഷേത്രത്തിന് ചുറ്റുമുള്ള കരിങ്കൽ തൂണുകൾ ഗണപതി കിഴക്ക് വശത്തു നിന്നും ക്ഷേത്രത്തിലേക്കുള്ള പടവുകൾ ഹനുമാൻ ദത്താത്രേയ ക്ഷേത്രത്തിലേക്കുള്ള കവാടം
ജോക്കോ വിഡൊഡൊ ഇംഗ്ലീഷ് വിലാസം https://ml.wikipedia.org/wiki/Joko_Widodo
ഇൻഡൊനീഷ്യയുടെ പ്രസിഡന്റാണ് ജോക്കോ വിഡൊഡൊ (ജനനം : 21 ജൂൺ 1961).
2014 ലെ തെരഞ്ഞെടുപ്പിൽ മുൻ പട്ടാള ജനറൽ പ്രബൊവൊ സുബിയാന്തൊക്കെതിരെ മത്സരിച്ച് വിജയിച്ചു.
ജക്കാർത്ത ഗവർണറായിരുന്നു.
2012-ലെ ലോക മേയർ തെരഞ്ഞെടുപ്പിൽ മൂന്നാമനായി.
ജോക്കോയുടെ ജീവിതത്തെ അധികരിച്ച് 2013 ജൂണിൽ ഒരു ചലച്ചിത്രം പുറത്തിറങ്ങിയിരുന്നു.
2014 ലെ തെരഞ്ഞെടുപ്പിൽ മുൻ പട്ടാള ജനറൽ പ്രബൊവൊ സുബിയാന്തൊക്കെതിരെ, 53 ശതമാനം വോട്ട് നേടി വിജയിച്ചു.
പ്രബോവോ സുബിയാന്തോ 47 ശതമാനം വോട്ടോടെ രണ്ടാമതെത്തി.
അവലംബം ↑ Notes on "Jokowi" film.
↑ ' Tak Ada Izin, Jokowi Keberatan Film "Jokowi" ' , Kompas.
Com , 22 May 2013.
↑ {{ cite web }} : Check | url= value ( help ) അധിക വായനയ്ക്ക് Joko Widodo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Majeed, Rushda.
"The City With a Short Fuse."
Archived 2014-10-06 at the Wayback Machine .
September 2012.
"Defusing a Volatile City, Igniting Reforms: Joko Widodo and Surakarta, Indonesia, 2005-2011."
Archived 2013-10-02 at the Wayback Machine .
Innovations for Successful Societies.
Princeton University.
Published July 2012.
ജോക്കർ (2019 ഫിലിം)
സ്കോട്ട് സിൽ‌വറിനൊപ്പം തിരക്കഥയെഴുതിയ ടോഡ് ഫിലിപ്സ് സംവിധാനം ചെയ്ത് നിർമ്മിച്ച 2019 ലെ അമേരിക്കൻ സൈക്കോളജിക്കൽ ത്രില്ലർ ചിത്രമാണ് ജോക്കർ .
ഡിസി കോമിക്സ് കഥാപാത്രങ്ങളെ ആസ്പദമാക്കിയുള്ള ഈ ചിത്രത്തിൽ വോക്വിൻ ഫീനിക്സ് ജോക്കറായി വേഷമിടുന്നു.
1981 കാലഘട്ടം പറയുന്ന സിനിമ ഗോതം സിറ്റിയിലെ മാനസിക അസ്വസ്ഥനായ ഹാസ്യനടൻ ആർതർ ഫ്ലെക്കിന്റെ കഥ പറയുന്നു.
നായകനെ സമൂഹം അവഗണിക്കുകയും മോശമായി പെരുമാറുകയും ചെയ്യുന്നു.
തുടർന്ന് അദ്ദേഹം വിപ്ലവത്തിന്റെയും രക്തരൂക്ഷിതമായ കുറ്റകൃത്യങ്ങളുടെയും താഴേക്കിറങ്ങുന്നു.
റോബർട്ട് ഡി നിരോ , സാസി ബീറ്റ്‌സ്, ഫ്രാൻസെസ് കോൺറോയ്, ബ്രെറ്റ് കലൻ, ഗ്ലെൻ ഫ്ലെഷ്‌ലർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
വാർണർ ബ്രദേഴ്സാണ് ജോക്കർ നിർമ്മിച്ചത്.
2019 ഓഗസ്റ്റ് 31-ന് 76-ാമത് വെനീസ് ഇന്റർനാഷണൽ ഫിലിം ഫെസ്റ്റിവലിൽ ജോക്കർ പ്രദർശിപ്പിച്ചു.
2019 ഒക്ടോബർ 4-ന് അമേരിക്കയിൽ റിലീസ് ചെയ്തു.
ചിത്രം നിരൂപകരെ ധ്രുവീകരിച്ചു.
ഫീനിക്സിന്റെ പ്രകടനം, മ്യൂസിക്കൽ സ്കോർ, ഛായാഗ്രഹണം എന്നിവ പ്രശംസിക്കപ്പെട്ടു.
ജോക്കർ ഒരു വലിയ ബോക്സ് ഓഫീസ് വിജയമായി മാറി.
ഒക്ടോബറിൽ പുറത്തിറങ്ങിയ റെക്കോർഡുകൾ സൃഷ്ടിച്ചു.
ജോക്കറിന് നിരവധി അംഗീകാരങ്ങൾ ലഭിച്ചു.
92-ാമത് അക്കാദമി അവാർഡുകളിൽ, മികച്ച ചിത്രം, മികച്ച സംവിധായകൻ, മികച്ച അഡാപ്റ്റഡ് തിരക്കഥ എന്നിവയുൾപ്പെടെ 11 പ്രമുഖ നോമിനേഷനുകൾ ഈ ചിത്രം നേടി.
ഫീനിക്സിനുള്ള മികച്ച നടനുള്ള പുരസ്കാരം ( 2009 ൽ ഹീത്ത് ലെഡ്ജറിനെ തുടർന്ന് ജോക്കറെ അവതരിപ്പിച്ചതിന് ഓസ്കാർ നേടിയ രണ്ടാമത്തെ നടനായി).
അവലംബം ↑ ↑ ↑ ↑ ↑ {{ cite web }} : | archive-date= / | archive-url= timestamp mismatch; ഒക്ടോബർ 23, 2019 suggested ( help ) ↑ ↑ പുറത്തേക്കുള്ള കണ്ണികൾ മെറ്റാക്രിട്ടിക്കിൽ നിന്ന് ജോക്കർ (2019 ഫിലിം) റോട്ടൻ ടൊമാറ്റോസിൽ നിന്ന് ജോക്കർ (2019 ഫിലിം) ജോക്കർ (2019 ഫിലിം) ഓൾമുവീയിൽ
ജോക്കർ ചിത്രശലഭം ഇംഗ്ലീഷ് വിലാസം https://ml.wikipedia.org/wiki/Joker_Butterfly
കേരളത്തിൽ അപൂർവ്വമായി മാത്രം കണ്ടുവരുന്ന ഒരു ചിത്രശലഭമാണ് ജോക്കർ (Byblia ilithyia).
വരണ്ട പ്രദേശങ്ങളിലാണ് പൊതുവെ ഇവയെക്കാണുന്നത്.
തിളങ്ങുന്ന കുങ്കുമ നിറമാർന്ന ചിറകുകളിൽ കറുത്ത വരകളും കുറികളും ഉണ്ട്.
ഇവയുടെ ലാർവകൾ ഭക്ഷണസസ്യമായി ഉപയോഗിക്കുന്ന ചെടികളിലൊന്ന് ചൊറിയണം ആണ്.
അവലംബം പുറം കണ്ണികൾ Byblia ilithyia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോഗീന്ദർ ശർമ ഇംഗ്ലീഷ് വിലാസം https://ml.wikipedia.org/wiki/Joginder_Sharma
ജോഗീന്ദർ ശർമ ഒരു ഇന്ത്യൻ ക്രിക്കറ്ററാണ്.
1983 ഒക്ടോബർ 23ന് ഹരിയാനയിലെ റോഹ്തകിൽ ജനിച്ചു.
വളരെ കുറച്ച് മത്സരങ്ങളിലേ ദേശീയ ടീമിന് വേണ്ടി കളിച്ചിട്ടുള്ളൂ.
വലം കയ്യൻ ബാറ്റ്സ്മാനും വലം കയ്യൻ മീഡിയം ഫാസ്റ്റ് ബൗളറുമാണ്.
ഒരു ഓൾ റൗണ്ടറാണെങ്കിലു ബൗളിങ്ങിലാണ് കൂടുതക് മികച്ച പ്രകടനം കാഴ്ചവെച്ചിട്ടുള്ളത്.
ജോഗീന്ദർ ശർമയുടെ ബാറ്റിങ് ശൈലിയും ഫാസ്റ്റ് ബൗളിങും ഇന്ത്യയുടെ എക്കലത്തെയും മികച്ച ഓൾ റൗണ്ടർമാരിൽ ഒരാളായ കപിൽ ദേവിന്റേതിന് സമാനമായതിനാൽ പലപ്പോഴും ഇവർ തമ്മിൽ താരതമ്യം ചെയ്യപ്പെടാറുണ്ട്.
ഹരിയാന ടീം അംഗമായ ജോഗീന്ദർ 2002-03ലെ രഞ്ജി ട്രോഫിയിൽ മധ്യപ്രദേശിനെതിരേയുള്ള മത്സരത്തിൽ ഫസ്റ്റ് ക്ലാസ് ക്രിക്കറ്റിലെ അരങ്ങേറ്റം നടത്തി.
അരങ്ങേറ്റ മത്സരത്തിൽ 81 റൺസും 84 റൺസ് വിട്ടു‌കൊടുത്ത് 11 വിക്കറ്റും നേടിക്കൊണ്ട് മികച്ച പ്രകടനം കാഴ്ചവെച്ചു.
ഏകദിനത്തിലെ അരങ്ങേറ്റം നടന്നത് 2004ലെ ഇന്ത്യയുടെ ബംഗ്ലാദേശ് പര്യടനത്തിലാണ്.
2007 ട്വെന്റി20 ലോകകപ്പ് ടീമിലും ജോഗീന്ദർ ഇടം നേടി.
പാകിസ്താനെതിരെ നടന്ന ഫൈനലിൽ അവസാന ഓവർ എറിഞ്ഞ് ഇന്ത്യയുടെ വിജയം പൂർത്തിയാക്കിയത് ഇദ്ദേഹമായിരുന്നു.
ജോക്കോമോ ഫെനിഷ്യോ ഇംഗ്ലീഷ് വിലാസം https://ml.wikipedia.org/wiki/Jacobo_Fenicio
കൊച്ചി , പുറക്കാട് എന്നീ സ്ഥലങ്ങളിൽ മത പ്രചാരത്തിനായെത്തിയ  പാതിരിയായിരുന്നു ജോക്കോമോ ഫെനിഷ്യോ (1558 - 1632).
അർത്തുങ്കൽ പള്ളിയിലെ ആദ്യകാല വികാരിമാരിൽ ഒരാളായിരുന്ന ഇദ്ദേഹത്തെ തദ്ദേശവാസികൾ അർത്തുങ്കൽ വെളുത്തച്ചൻ എന്നാണ് സ്നേഹപൂർവ്വം വിളിച്ചിരുന്നത്.
പോർച്ചുഗീസ് ഭാഷയിൽ ഇദ്ദേഹം കേരളത്തെപ്പറ്റി രചിച്ച കൃതിയാണ്ʻʻലിവ്രോദ സൈതാദോസ് ഇൻഡിയോസ് ഓറിയെന്റാലിസ്ˮ (Livroda Seitados Indios Orientalis  - The Book of the Religious Systems of the East Indies).
ഫെനിഷ്യോ മലയാളം പഠിച്ചിരുന്നു എന്നുള്ളതിന്നു തെളിവുണ്ടു്.
പാക്കനാർ തൊള്ളായിരം എന്നൊരു ഗ്രന്ഥത്തെ പ്രമാണീകരിച്ചു് അദ്ദേഹം അനേകം ഹൈന്ദവാചാരങ്ങളെ എതിർക്കുന്നു.
1584-ൽ അർത്തുങ്കൽ പള്ളിയുടെ വികാരിയായി ചുമതലയേറ്റ ഫാദർ ഫെനിഷ്യോ പള്ളിയുടെ നവീകരണത്തിൽ താല്പര്യമെടുക്കുകയും കല്ലിലും കുമ്മായത്തിലും പുതുക്കി നിർമ്മിക്കുകയും ചെയ്തു.
ഫെനിഷ്യോയെ സാധാരണക്കാരായ ജനങ്ങളും ഭരണാധികാരികളും വളരെയധികം ഇഷ്ടപ്പെടുകയും ഒരു വിശുദ്ധനായി കരുതി ബഹുമാനിക്കുകയും ചെയ്തു.
ജനങ്ങൾ യൂറോപ്യൻ പുരോഹിതനായിരുന്ന അദ്ദേഹത്തെ "വെളുത്ത അച്ചൻ" എന്നു ആദരപൂർവ്വം വിളിച്ചിരുന്നു. 'വെളുത്തച്ചൻ' എന്നത് പിന്നീട് വിശുദ്ധ സെബസ്ത്യാനോസിന്റെ മറ്റൊരു പേരായി മാറുകയാണ് ഉണ്ടായത്.
1632-ൽ ഫാദർ ഫെനിഷ്യോ മരണമടയുകയും വലിയൊരു ജനാവലിയുടെ സാന്നിദ്ധ്യത്തിൽ പള്ളിയുടെ ഉള്ളിൽ തന്നെ സംസ്കരിക്കുകയും ചെയ്തു.
(808-ൽ കൊച്ചിയിൽവെച്ചു മരിച്ചെന്ന് ഉള്ളൂർ കേരള സാഹിത്യ ചരിത്രത്തിൽ പറയുന്നു.) അവലംബം ↑
ജോഗേന്ദ്ര നാഥ് മണ്ഡൽ ഇംഗ്ലീഷ് വിലാസം https://ml.wikipedia.org/wiki/Jogendranath_Mandal
അവിഭക്ത ഇന്ത്യയിലെ ഒരു രാഷ്ട്രീയപ്രവർത്തകനും, പാകിസ്താൻ രാഷ്ട്രത്തിന്റെ സ്ഥാപകനേതാക്കളിൽ പ്രമുഖനുമായിരുന്നു ജോഗേന്ദ്രനാഥ് മണ്ഡൽ അഥവാ യോഗേന്ദ്രനാഥ് മണ്ഡൽ (29 ജനുവരി 1904 - 5 ഒക്ടോബർ 1968).
പാകിസ്താന്റെ പ്രഥമ മന്ത്രിസഭയിൽ നീതിന്യായം, നിയമം, തൊഴിൽ എന്നീ വകുപ്പുകൾ കൈകാര്യം ചെയ്ത മണ്ഡൽ , അവിഭക്ത ഇന്ത്യയിലെ ഇടക്കാല ഭരണകൂടത്തിലും മന്ത്രിയായിരുന്നു .
ഏതാനും വർഷങ്ങൾ പാകിസ്താൻ രാഷ്ട്രീയത്തിൽ പ്രവർത്തിച്ച അദ്ദേഹം, ഗവണ്മെന്റിന്റെ ദലിത് വിരുദ്ധ സമീപനങ്ങളിൽ പ്രതിഷേധിച്ച് രാജിവെക്കുകയും ഇന്ത്യയിലേക്ക് കുടിയേറുകയും ചെയ്തു .
1968 ഒക്ടോബർ 5 ന് ഇന്ത്യയിലെ പശ്ചിമ ബംഗാളിൽ 68 ആം വയസ്സിൽ അദ്ദേഹം ചരമമടഞ്ഞു.
1904 ജനുവരി 29-ന് ബ്രിട്ടീഷ് ഇന്ത്യയിലെ അന്നത്തെ ബംഗാൾ പ്രസിഡൻസി (പിന്നീട് കിഴക്കൻ ബംഗാൾ , കിഴക്കൻ പാകിസ്ഥാൻ , ഇപ്പോൾ ബംഗ്ലാദേശ് ) ബാരിസൽ ജില്ലയിലാണ് ജോഗേന്ദ്രനാഥ് മണ്ഡൽ ജനിച്ചത്.
വർണ്ണാശ്രമധർമ്മത്തിന് പുറത്തുള്ള നാമശൂദ്ര എന്ന ജാതിയിലായിരുന്ന അദ്ദേഹം, പഠനത്തിൽ മുന്നിട്ടുനിന്നു.
1929-ൽ ബിരുദം നേടിയ ശേഷം നിയമപഠനത്തിനായി ചേർന്നു.
നിയമപഠനം പൂർത്തിയാക്കിയെങ്കിലും സാമൂഹികപ്രവർത്തനത്തിലാണ് മണ്ഡൽ ശ്രദ്ധയൂന്നിയത്.
ജോക്ക് സിൽവ ഇംഗ്ലീഷ് വിലാസം https://ml.wikipedia.org/wiki/Joke_Silva
ഒരു നൈജീരിയൻ നടിയും സംവിധായകയും ബിസിനസുകാരിയുമാണ് ജോക്ക് സിൽവ , MFR (ജനനം 29 സെപ്റ്റംബർ 1961).
ലാഗോസ് യൂണിവേഴ്സിറ്റിയിൽ നിന്നും ലണ്ടനിലെ വെബ്ബർ ഡഗ്ലസ് അക്കാദമി ഓഫ് ഡ്രമാറ്റിക് ആർട്ടിൽ നിന്നും ബിരുദം നേടിയ ജോക്ക് സിൽവ 1990 കളിൽ സിനിമയിൽ തന്റെ കരിയർ ആരംഭിച്ചു.
1998-ൽ ബ്രിട്ടീഷ്-കനേഡിയൻ ചിത്രമായ ദി സീക്രട്ട് ലാഫ്റ്റർ ഓഫ് വുമണിൽ കോളിൻ ഫിർത്ത്, നിയാ ലോംഗ് എന്നിവർക്കൊപ്പം അഭിനയിച്ച അവർക്ക് ഒരു പ്രധാന വേഷം ലഭിച്ചു.
2006 -ൽ, വുമൺസ് കോട്ടിലെ അഭിനയത്തിന് 2 -ാമത് ആഫ്രിക്ക മൂവി അക്കാദമി അവാർഡിൽ അവർ മുഖ്യമായ കഥാപാത്രത്തിന്റെ മികച്ചനടിയായും 2008 -ലെ 4 -ാമത് ആഫ്രിക്ക മൂവി അക്കാദമി അവാർഡിൽ വൈറ്റ് വാട്ടേഴ്സിൽ ഒരു മുത്തശ്ശിയായി അഭിനയിച്ചതിന് "മികച്ച അഭിനേത്രിയായും" അവർ തെരഞ്ഞെടുക്കപ്പെട്ടു.
നടൻ ഒലു ജേക്കബിനെ ജോക്ക് സിൽവ വിവാഹം കഴിച്ചു.
ചലച്ചിത്ര നിർമ്മാണം, വിതരണ ആസ്തികൾ, ലുഫോഡോ അക്കാദമി ഓഫ് പെർഫോമിംഗ് ആർട്സ് എന്നിവ അടങ്ങുന്ന ഒരു മീഡിയ കോർപ്പറേഷനായ ലുഫോഡോ ഗ്രൂപ്പ് ഈ ദമ്പതികൾ സ്ഥാപിക്കുകയും പ്രവർത്തിക്കുകയും ചെയ്യുന്നു.
ജോക്ക് സിൽവ ഇപ്പോഴത്തെ പഠന ഡയറക്ടറാണ്.
ക്വാര സ്റ്റേറ്റ് യൂണിവേഴ്സിറ്റിയുമായി ചേർന്ന് മാലെറ്റ് ഫിലിം വില്ലേജിന്റെ പയനിയർ മാനേജിംഗ് ഡയറക്ടർ കൂടിയാണ് ജോക്ക് സിൽവ.
29 സെപ്റ്റംബർ 2014 ന്, അബുജയിലെ ഇന്റർനാഷണൽ കോൺഫറൻസ് സെന്ററിൽ നൈജീരിയയുടെ ദേശീയ ബഹുമതികളിലൊന്നായ ഫെഡറൽ റിപ്പബ്ലിക്കിന്റെ ഓർഡർ അംഗമായി ജോക്ക് സിൽവ അംഗീകാരം നേടി.
ജോക്ക് സിൽവ ലാഗോസിൽ നാല് കുട്ടികളുള്ള ഒരു അമറോ കുടുംബത്തിലാണ് ജനിച്ചത്.
അവരുടെ അമ്മ, അഡെബിമ്പോള സിൽവ ഒരു പയനിയറിംഗ് ഡോക്ടർ 2015 ജൂലൈയിൽ മരിച്ചു.
അവരുടെ പിതാവ് ഇമ്മാനുവൽ അഫോളാബി സിൽവ ഒരു അഭിഭാഷകനായിരുന്നു.
ജോക്ക് സിൽവ ലാഗോസിലെ ഹോളി ചൈൽഡ് കോളേജിൽ ചേർന്നു.
യൂണിവേഴ്സിറ്റിയിൽ, നാടകകൃത്ത് ബോഡെ ഒസാനിൻ, ഗായിക സ്റ്റെല്ല മോണി എന്നിവരടങ്ങിയ ഒരു സാംസ്കാരിക സംഘത്തിന്റെ ഭാഗമായിരുന്നു അവർ.
ജോക്ക് സിൽവ അവരുടെ പഠനത്തിൽ നിന്ന് ഒരു വർഷം അവധി എടുത്തു.
ആ സമയത്ത് അവർ ഒരു നടിയായി ജോലി ചെയ്യാൻ തുടങ്ങി.
ലണ്ടനിലെ വെബ്ബർ ഡഗ്ലസ് അക്കാദമി ഓഫ് ഡ്രമാറ്റിക് ആർട്ടിൽ നാടകം പഠിച്ചുകൊണ്ട് സിൽവ ഇംഗ്ലണ്ടിലേക്ക് മാറി.
തുടക്കത്തിൽ, സിൽവയുടെ തീയറ്ററിൽ പോകാനുള്ള തീരുമാനത്തെ അവരുടെ മാതാപിതാക്കൾ എതിർത്തിരുന്നുവെങ്കിലും താമസിയാതെ അവർ അവളെ പിന്തുണയ്ക്കാൻ തുടങ്ങി.
അവരുടെ കരിയറിൽ നേടിയ വിജയത്തിൽ സന്തോഷിയ്ക്കുകയും ചെയ്തു.
കരിയറിലെ മന്ദഗതിയിലുള്ള കാലഘട്ടത്തിൽ അവർ ലാഗോസ് സർവകലാശാലയിൽ ഇംഗ്ലീഷ് പഠിച്ചുകൊണ്ട് സ്കൂളിൽ തിരിച്ചെത്തി.
സ്വകാര്യ ജീവിതം Silva, with her husband Olu Jacobs at the 2014 Africa Magic Viewers Choice Awards
ജോക്ക് സിൽവ പ്രശസ്ത നടൻ ഒലു ജേക്കബിനെ വിവാഹം കഴിച്ചു.
1981 -ൽ 21 -ാമത് സ്വാതന്ത്ര്യദിനത്തിൽ ലാഗോസിലെ നാഷണൽ തിയേറ്ററിൽ ദമ്പതികൾ കണ്ടുമുട്ടി.
ജോക്ക് സിൽവ ലുഫോഡോ അക്കാദമി ഓഫ് പെർഫോമിംഗ് ആർട്‌സിൽ സ്റ്റഡീസ് ഡയറക്ടറാണ്.
അവരുടെ ഭർത്താവ് സ്കൂളിന്റെ അധ്യക്ഷനാണ്.
ലുഫോഡോ പ്രൊഡക്ഷൻസ്, ലുഫോഡോ കൺസൾട്ട്, ലുഫോഡോ ഡിസ്ട്രിബ്യൂഷൻ എന്നിവയുൾപ്പെടെ ലുഫോഡോ ഗ്രൂപ്പിന്റെ ഭാഗമായി ദമ്പതികൾക്ക് സ്വന്തമായ നിരവധി ആസ്തികളിലൊന്നാണ് ലുഫോഡോ അക്കാദമി.
2012 ലെ ലണ്ടൻ ഒളിമ്പിക്സിലും തിയേറ്റർ, ഫിലിം, ഡോക്യുമെന്ററി, കവിത എന്നിവയുടെ ബാങ്ക് ഓഫ് ഇൻഡസ്ട്രി (BOI) യായും ജോക്ക് സിൽവ ചുമതല വഹിച്ചിട്ടുണ്ട്.
അവലംബം ഗ്രന്ഥസൂചിക {{ cite book }} :  CS1 maint: multiple names: authors list ( link ) പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജോക്ക് സിൽവ ജോക്ക് സിൽവ ടി.സി.എം. മൂവി ഡേറ്റാബേസിൽ
ജോഗിങ് ഇംഗ്ലീഷ് വിലാസം https://ml.wikipedia.org/wiki/Jogging ബീച്ചിലൂടെ നായയോടൊപ്പം ജോഗിങ് ചെയ്യുന്ന സ്ത്രീ.
ലളിതമായ ഒരു വ്യായാമ രീതിയാണ് ജോഗിങ് ( Jogging ).
വേഗത്തിൽ നടക്കുന്നതിനെയോ, കുറഞ്ഞ വേഗതയിൽ ഓടുന്നതിനെയോ ആണ് ജോഗിങ് എന്നുപറയുന്നത്.
അമിതവണ്ണം കുറച്ച് ശരിയായ വണ്ണം നിലനിർത്തുവാൻ സഹായിക്കുന്ന ഒരു എയ്റോബിക് വ്യായാമമാണിത് .
ശരിയായ രീതിയിൽ ജോഗിങ്ങ് ചെയ്യുന്നതിലൂടെ ശരീരത്തിന് അനേകം പ്രയോജനങ്ങളുണ്ടാകുന്നു.
ഇടവിടാതെ പതിഞ്ഞ വേഗതയിൽ വ്യായാമത്തിനായി ഓടുന്നതിനെയാണ് ജോഗിങ് എന്ന് പൊതുവെ പറയുന്നത്.
ഓട്ടം എന്നത് പോലെ ജോഗിങ്ങിനെ സാർവത്രികമായി നിർവചിച്ചിട്ടില്ല.
പ്രശസ്ത കായിക അധ്യാപകനായ മൈക് ആന്റോണിയഡ്സിന്റെ അഭിപ്രായത്തിൽ മണിക്കൂറിൽ 10 കിലോമീറ്ററിനെക്കാൾ കുറഞ്ഞ വേഗതയിൽ ഓടുന്നതിനെ ജോഗിങ്ങ് എന്നു വിളിക്കാം.
അക്വാ ജോഗിങ്
ആഴമുള്ള നീന്തൽക്കുളങ്ങളിൽ ജലത്തിനടിയിൽ വച്ച് ചെയ്യുന്ന ജോഗിങ്ങിനെയാണ് അക്വാ ജോഗിങ് (Aqua Jogging) എന്നുപറയുന്നത്.
പാദങ്ങൾ നിലംതൊടാതെയാണ് ഇതു ചെയ്യാറുള്ളത്.
ജോഗിങ് പോലെ തന്നെ അക്വാ ജോഗിങ്ങും മികച്ച ഒരു വ്യായാമരീതിയാണ്.
എന്നാൽ ഇടുപ്പിനു (hip) പ്രശ്നമുള്ളവർ അക്വാ ജോഗിങ് ചെയ്യുന്നത് ആരോഗ്യപ്രശ്നങ്ങൾ സൃഷ്ടിക്കും.
ചരിത്രം പേരിനു പിന്നിൽ
'ജോഗ്' (Jog) എന്ന ഇംഗ്ലീഷ് പദത്തിന്റെ അർത്ഥം 'ഒരേ വേഗതയിൽ ഓടുക' , 'മെല്ലെ ഇളക്കുക' എന്നൊക്കെയാണ്.
പതിവായി ചെയ്യുന്ന കാര്യങ്ങളെ (Habitual Action) സൂചിപ്പിക്കുന്നതിനായി ക്രിയ (verb)യോടൊപ്പം 'ing' ചേർക്കുന്നത് ഇംഗ്ലീഷ് ഭാഷയിലെ ഒരു രീതിയാണ്.
അങ്ങനെ 'jog' നോടൊപ്പം 'ing' ചേരുമ്പോൾ 'Jogging' എന്ന പദം ഉണ്ടാകുന്നു.
പതിനാറാം നൂറ്റാണ്ടിന്റെ പകുതിയിൽ ഇംഗ്ലണ്ടിലാണ് 'ജോഗ്' എന്ന വാക്കിന്റെ ഉത്ഭവമെന്ന് വിലയിരുത്തപ്പെടുന്നു.
1593-ൽ വില്യം ഷെയ്ക്സ്പിയർ എഴുതിയ ' Taming of the Shrew എന്ന കൃതിയിലെ ഒരു വാചകത്തിൽ 'ജോഗിങ്' എന്ന വാക്ക് ഉപയോഗിച്ചിട്ടുണ്ട്. 'You may be jogging whiles your boots are green' എന്ന വാചകത്തിൽ 'ഉപേക്ഷിക്കുക' (to leave) എന്ന അർത്ഥത്തിലാണ് അദ്ദേഹം 'Jogging' ഉപയോഗിച്ചിട്ടുള്ളത്.
'മറ്റുള്ളവരെ തട്ടിമാറ്റിക്കൊണ്ട് ധൃതിയിൽ സഞ്ചരിക്കുന്നവരെ' വിശേഷിപ്പിക്കുവാനായി ഇംഗ്ലീഷ് എഴുത്തുകാരനായ റിച്ചാർഡ് ജെഫ്രീസ് (Richard Jefferies) 'ജോഗേഴ്സ് (Joggers)' എന്ന പദം ഉപയോഗിച്ചിരുന്നു.
ബുറുണ്ടിയിലെ ജോഗിങ് നിരോധനം
ലോകത്തിലെ ദരിദ്ര രാജ്യങ്ങളിലൊന്നാണ് ബുറുണ്ടി .
ഭരണാധികാരികൾക്കെതിരെ ജനങ്ങൾ സമരങ്ങൾ നടത്തുന്നത് അവിടുത്തെ സ്ഥിരം കാഴ്ചയാണ്.
ജനങ്ങൾ സംഘടിച്ചു സമരം ചെയ്യാതിരിക്കുവാനായി പ്രസിഡന്റായിരുന്ന പിയറി എൻകുറുൺസീസ  (Pierre Nkurunziza) രാജ്യത്ത് ജോഗിങ് പോലും നിരോധിച്ചു.
2014 മാർച്ചിലായിരുന്നു ഈ സംഭവം.
നിരോധനത്തിനെതിരെ ജനങ്ങൾ ജോഗിങ് ചെയ്തു തന്നെ പ്രതിഷേധിച്ചിരുന്നു.
വ്യായാമം അമേരിക്കൻ എയർഫോഴ്സ് അംഗങ്ങൾ ഹവായ് ബീച്ചിലൂടെ ജോഗിങ് ചെയ്യുന്നു.
വ്യായാമം രണ്ടു വിധത്തിലുണ്ട്.
ഏറോബിക്സ് വ്യായാമവും അനേറോബിക്സ് വ്യായാമവും.
ശ്വസനവായുവിലൂടെ ഉള്ളിലേക്ക് എത്തുന്ന ഓക്സിജൻ , രക്തത്തിലെ ഗ്ലൂക്കോസുമായോ കൊഴുപ്പുമായോ ചേർന്ന് ഊർജ്ജം സ്വതന്ത്രമാക്കുന്ന തരത്തിലുള്ള വ്യായാമങ്ങളെ ഏറോബിക്സ് വ്യായാമം അഥവാ കാർഡിയോ വാസ്കുലാർ വ്യായാമം എന്നുപറയുന്നു.
ഭാരം ഉയർത്തുകയും താഴ്ത്തുകയും ചെയ്തുകൊണ്ടുള്ള വ്യായാമമാണ് അനെയ്റോബിക്സ് വ്യായാമം അഥവാ മസിൽ സ്ട്രെങ്തനിങ് വ്യായാമം.
ജോഗിങ്ങ് ഒരു എയ്റോബിക്സ് വ്യായാമമാണ്.
ഹൃദയത്തിന്റെ ആരോഗ്യം മെച്ചപ്പെടുത്തുന്ന തരത്തിലുള്ള കാർഡിയോ വാസ്കുലാർ വ്യായാമം കൂടിയാണിത്.
ഓടുന്നതിൽ നിന്നും അല്പം വ്യത്യസ്തമാണു ജോഗിങ്.
കുറഞ്ഞ വേഗതയിൽ ആയാസരഹിതമായി ഓടുകയാണ് ജോഗിങ്ങിൽ ചെയ്യുന്നത്.
വേഗത്തിൽ ഓടുന്നതിനു കൂടുതൽ ഊർജ്ജം ആവശ്യമാണ്.
എന്നാൽ ജോഗിങ്ങിന് താരതമ്യേന കുറച്ച് ഊർജ്ജം മാത്രമേ വേണ്ടിവരുന്നുള്ളൂ.
കായിക താരങ്ങളും അത്‌ലറ്റുകളും പരിശീലന വേളയിലും വ്യായാമ സമയത്തും ജോഗിങ്ങ് ചെയ്യാറുണ്ട്.
വേഗത്തിൽ ഓടുമ്പോഴുള്ള ക്ഷീണം ഇല്ലാതാക്കി ശരീരത്തെ വിശ്രമത്തിലേക്കു കൊണ്ടുവരുന്നതിനുവേണ്ടിയാണ് അവർ ജോഗിങ്ങും ചെയ്യുന്നത്.
ശരിയായ വണ്ണം നിലനിർത്തിക്കൊണ്ട് ശരീരത്തിന്റെ കരുത്ത് (Endurance) വർദ്ധിപ്പിക്കുന്നതിനു സഹായിക്കുന്ന വ്യായാമ മുറയാണ് ജോഗിങ്.
പ്രയോജനങ്ങൾ ആയുസ്സ് വർദ്ധിപ്പിക്കുന്നു
ശരിയായ രീതിയിൽ ജോഗിങ് ചെയ്യുന്നത് ആയുസ്സ് വർദ്ധിപ്പിക്കുമെന്ന് പഠനങ്ങൾ തെളിയിക്കുന്നു.
അമേരിക്കൻ കോളേജ് ഓഫ് കാർഡിയോളജി ഫൗണ്ടേഷന്റെ പഠനപ്രകാരം, ആഴ്ചയിൽ ഒന്നു മുതൽ രണ്ടര മണിക്കൂർ വരെ ജോഗിങ് ചെയ്യുന്നവർക്ക് മറ്റുള്ളവരെക്കാൾ ആയുസ്സ് കൂടുതലായിരിക്കും.
ഇവർ വാർധക്യത്തിൽ പോലും ആരോഗ്യമുള്ളവരായും ഊർജസ്വലരായും കാണപ്പെടുന്നു.
ഇതിനായി ആഴ്ചയിൽ രണ്ടോ മൂന്നോ തവണ ജോഗിങ് ചെയ്താൽ മതിയെന്നും പഠനം പറയുന്നു.
വണ്ണം കുറയ്ക്കുന്നു
അനേകം ആളുകൾ നേരിടുന്ന ഒരു പ്രശ്നമാണ് അമിതവണ്ണം .
പൊണ്ണത്തടി കുറയ്ക്കുവാനും ശരിയായ വണ്ണം നിലനിർത്തുവാനും ജോഗിങ്ങ് സഹായിക്കുന്നു.
എന്നാൽ വ്യായാമത്തോടൊപ്പം ശരിയായ ഭക്ഷണരീതിയും പിന്തുടർന്നാൽ മാത്രമേ ഇത് സാദ്ധ്യമാവുകയുള്ളൂ.
പോഷക സമൃദ്ധവും കലോറി കുറഞ്ഞതുമായ ആഹാരമാണ് കഴിക്കേണ്ടത്.
കൊഴുപ്പ് കൂടിയ ഭക്ഷണങ്ങൾക്കു പകരം പച്ചക്കറികളും പഴവർഗ്ഗങ്ങളും കൂടുതലായി കഴിക്കേണ്ടതുണ്ട്.
രോഗങ്ങൾ തടയുന്നു
അമിതവണ്ണം മറ്റു പല രോഗങ്ങൾക്കും കാരണമാകാറുണ്ട്.
പ്രമേഹം , ഹൃദ്രോഗം , കരൾരോഗങ്ങൾ , ശ്വസന പ്രശ്നങ്ങൾ തുടങ്ങിയവ ഇതിനുദാഹരണങ്ങളാണ്.
ജോഗിങ് ചെയ്യുന്നത് അമിതവണ്ണം കുറയ്ക്കുന്നതിനാൽ ഇത്തരം ജീവിതശൈലീരോഗങ്ങൾ ഒഴിവാക്കുവാൻ സാധിക്കുന്നു.
ആർത്തവവിരാമത്തിന് ശേഷം സ്ത്രീകളിൽ ഉണ്ടാകുന്ന പല പ്രശ്നങ്ങളുടെയും തീവ്രത കുറയാൻ ജോഗിങ് സഹായിക്കും.
പതിവു വ്യായാമങ്ങളുടെ കുറവു മൂലമുണ്ടാകുന്ന ഓസ്റ്റിയോപൊറോസിസ് , ആർത്രൈറ്റിസ് രോഗങ്ങളെ ഒഴിവാക്കുവാനും ജോഗിങ് സഹായിക്കുന്നു.
സ്ത്രീകളിൽ പിസിഒ
എസ് നിയന്ത്രിക്കാനും ഇത് ഗുണകരം.
ചില കാൻസർ രോഗങ്ങൾ തടയുന്നു
ജോഗിങ് പോലുള്ള ഏറോബിക്സ് വ്യായാമങ്ങൾക്ക് സ്തനം, ശ്വാസകോശങ്ങൾ, വൻകുടൽ , പ്രോസ്റ്റെയ്റ്റ് ഗ്രന്ഥി , കരൾ എന്നീ ഭാഗങ്ങളെ ബാധിക്കുന്ന കാൻസർ രോഗത്തെ തടയുവാൻ സാധിക്കുമെന്ന് നാഷണൽ കാൻസർ ഇൻസ്റ്റിറ്റ്യൂട്ടിന്റെ പഠനങ്ങൾ തെളിയിക്കുന്നു.
ആഴ്ചയിൽ അഞ്ചുദിവസം 30 മിനിറ്റ് വീതം ജോഗിങ് ചെയ്താൽ ഇത്തരം കാൻസർ രോഗങ്ങളെ ഒരു പരിധിവരെ തടയുവാൻ സാധിക്കും.
മെലിഞ്ഞിരിക്കുന്നവർക്കും നല്ലതാണ്
മെലിഞ്ഞിരിക്കുന്നവർ ജോഗിങ്ങ് ചെയ്താൽ മെലിയുകയില്ല.
അസ്ഥികളെയും പേശികളെയും ശക്തിപ്പെടുത്തി ശരീരത്തെ കരുത്തുറ്റതാക്കി മാറ്റുവാൻ ജോഗിങ്ങിനു സാധിക്കും.
ആരോഗ്യകരമായ ഭാരവും വണ്ണവും ഇതിലൂടെ നിലനിൽക്കുന്നു.
മാനസികാരോഗ്യത്തിനും ലൈംഗികാരോഗ്യത്തിനും
'ആരോഗ്യമുള്ള ശരീരത്തിലേ ആരോഗ്യമുള്ള ഒരു മനസ്സുണ്ടാവുകയുള്ളൂ.
' എന്നൊരു പഴഞ്ചൊല്ലുണ്ട്.
ജോഗിങ് ചെയ്യുന്നതിലൂടെ ശരീരവും മനസ്സും ഒരുപോലെ ശക്തമാകുന്നു.
ടെസ്റ്റോസ്റ്റിറോൺ , ഇൻസുലിൻ , അഡ്രിനാലിൻ , കോർട്ടിസോൾ എന്നീ ഹോർമോണുകളുടെ ഉല്പാദനം വർദ്ധിപ്പിക്കുന്നതിനു ജോഗിങ് സഹായിക്കുന്നുണ്ട്.
അഡ്രിനാലിന്റെയും മറ്റു ചില ഹോർമോണുകളുടെയും ഉല്പാദനം മനസ്സിനെ സന്തോഷിപ്പിക്കുന്നതായി കണ്ടെത്തിയിട്ടുണ്ട്.
ഭയം, ദേഷ്യം, സങ്കടം എന്നിവയെല്ലാം ഒഴിവാക്കുന്നതിനും ടെൻഷൻ കുറയ്ക്കുന്നതിനും സന്തോഷം വർധിപ്പിക്കുന്നതിനും ജോഗിങ്ങിനു സാധിക്കുമെന്ന് ബി.എം.സി.യുടെ പബ്ലിക് ഹെൽത്ത് റിപ്പോർട്ടിൽ പറയുന്നു.
മാനസികാരോഗ്യം, ടെസ്റ്റോസ്റ്റിറോൺ ഹോർമോൺ, ശരീരത്തിലെ രക്തപ്രവാഹം എന്നിവ മെച്ചപ്പെടുന്നത് വഴി ലൈംഗിക പ്രശ്നങ്ങളെ നല്ലൊരു പരിധിവരെ ഒഴിവാക്കാനും ഇത് സഹായിക്കുന്നു.
അതുകൊണ്ട് തൃപ്തികരമായ ലൈംഗികജീവിതം ആഗ്രഹിക്കുന്നവർ വ്യായാമം ചെയ്യുന്നത് ഗുണകരമാണ്.
പുരുഷന്മാരിൽ കാണപ്പെടുന്ന ഉദ്ധാരണശേഷിക്കുറവ്, സ്ത്രീകളിലെ രതിമൂര്ച്ഛയില്ലായ്‌മ, യോനിവരൾച്ച തുടങ്ങിയ പല  പ്രശ്നങ്ങൾക്കും ഇത് പരിഹാരമാണ്.
മറ്റു പ്രയോജനങ്ങൾ ഉറക്കമെഴുന്നേൽക്കുമ്പോൾ ഉണ്ടാകുന്ന ആലസ്യം ഇല്ലാതാക്കി ഉൻമേഷം നൽകുവാൻ ജോഗിങ്ങിനു സാധിക്കുന്നു.
ഹൃദയത്തിന്റെ പ്രവർത്തനങ്ങൾ സുഗമമായി നടക്കുന്നതിന് ജോഗിങ്ങ് സഹായിക്കുന്നതിനാൽ രക്തപര്യയന വ്യവസ്ഥയുടെ ആരോഗ്യകരമായ പ്രവർത്തനം സാദ്ധ്യമാകുന്നു.
ഓക്സിജൻ ആഗിരണം വർദ്ധിപ്പിക്കുന്നു.
രക്തസമ്മർദ്ദം കുറയ്ക്കുന്നു.
വാർധക്യത്തിൽ പോലും ചുറുചുറുക്കും യവ്വനവും നിലനിർത്തുന്നു.
ബീജങ്ങളുടെ ഗുണമേന്മ വർധിപ്പിക്കാനും, വന്ധ്യത പരിഹരിക്കാനും സഹായിക്കുന്നു.
തുടങ്ങുമ്പോഴുള്ള പ്രശ്നങ്ങൾ
ജോഗിങ്ങ് ചെയ്യാനാരംഭിക്കുമ്പോൾ പേശികളിൽ വേദന അനുഭവപ്പെടുന്നത് സ്വാഭാവികമാണ്.
ഇത്രയും നാൾ അനങ്ങാതിരുന്ന പേശികൾ വലിയുകയും മുറുകുകയും ചെയ്യുന്നതുകൊണ്ടാണ് ഇങ്ങനെ സംഭവിക്കുന്നത്.
കുറച്ചു ദിവസം ചെയ്തു ശീലിക്കുന്നതോടെ വേദന മാറുന്നതാണ്.
എന്നാൽ കഠിനമായ വേദന ദിവസങ്ങളോളം നീണ്ടുനിൽക്കുകയോ കടുത്ത ക്ഷീണമോ തലകറക്കമോ ഉണ്ടാവുകയാണെങ്കിലോ ഡോക്ടറെ കാണുന്നതായിരിക്കും നല്ലത്.
അമിതമായ ജോഗിങ്
മിതമായ വേഗതയിലും ആയാസം കുറച്ചുമാണ് ജോഗിങ് ചെയ്യേണ്ടത്.
കഠിനമായി ചെയ്യുന്നത് അസ്ഥികളെയും പേശികളെയും ഹൃദയത്തെയും ദോഷകരമായി ബാധിക്കും.
ജോഗിങ്ങ് അമിതമായാൽ ടെസ്റ്റോസ്റ്റിറോണിന്റെ അളവു കുറയുകയും ശ്വാസോച്ഛാസം, ദഹനം, ഉപാപചയ പ്രക്രിയകൾ, സംവേദനക്ഷമത, രോഗപ്രതിരോധവ്യവസ്ഥ എന്നിവയെയെല്ലാം പ്രതികൂലമായി ബാധിക്കുകയും ചെയ്യുന്നു.
ആഴ്ചയിൽ രണ്ടോ മൂന്നോ മണിക്കൂർ വരെ ജോഗിങ്ങ് ചെയ്യുന്നതാണ് നല്ലത്.
കൂടുതൽ സമയമെടുക്കുന്നത് ആരോഗ്യപ്രശ്നങ്ങൾ സൃഷ്ടിക്കുമെന്ന് അമേരിക്കയിലെ കാർഡിയോ വാസ്കുലാർ റിസർച്ച് ഇൻസ്റ്റിറ്റ്യൂട്ടിന്റെ പഠനങ്ങൾ പറയുന്നു.
അമിതമായി ഓടാതെ ഒരു മിതത്വം കൊണ്ടുവരുന്നതാണ് നല്ലത്.
ഈ പ്രശ്നങ്ങളെല്ലാം ഉണ്ടാകുന്നത് അമിതമായ ജോഗിങ് മൂലമാണ്.
മിതമായ ജോഗിങ്ങ് ശരീരത്തിനു ഗുണങ്ങൾ മാത്രമേ നൽകൂ.
ഒരു വ്യായാമവും ചെയ്യാതിരിക്കുന്നവരെക്കാൾ ആരോഗ്യം ജോഗിങ് ചെയ്യുന്നവർക്ക് ഉണ്ടായിരിക്കും.
ജോഗിങ്ങിന് അനുയോജ്യമായവ സമയം വൈകുന്നരത്ത് ജോഗിങ് നടത്തുന്നയാൾ.
രാവിലെയോ വൈകിട്ടോ ജോഗിങ് ചെയ്യാവുന്നതാണ്.
രാവിലെ ചെയ്യുന്നതാണ് കൂടുതൽ പ്രയോജനകരം.
ഉറക്കത്തിന്റെ ആലസ്യം ഒഴിവാക്കി ദിവസം മുഴുവൻ ഊർജ്ജസ്വലത നിലനിർത്തുവാൻ രാവിലെയുള്ള ജോഗിങ്ങ് സഹായിക്കുന്നു.
സൂര്യനുദിച്ചു തുടങ്ങുമ്പോഴോ അതിനു മുമ്പോ ചെയ്താൽ ക്ഷീണവും ചൂടും കുറയ്ക്കുവാൻ സാധിക്കും.
ജോഗിങ് ചെയ്യുന്നതിനായി കൃത്യമായ ഒരു സമയക്രമം പാലിച്ചാൽ മാത്രമേ ശരിയായ ഫലം ലഭിക്കുകയുള്ളൂ.
ഒരേ സമയത്തു തന്നെ ജോഗിങ് ചെയ്തു ശീലിക്കുന്നതാണു നല്ലത്.
മിതമായ വേഗതയിൽ ആഴ്ചയിൽ രണ്ടര മണിക്കൂർ വരെ ജോഗിങ് ചെയ്യാം.
എല്ലാ ദിവസവും ജോഗിങ് ചെയ്യണമെന്നില്ല.
ആഴ്ചയിൽ മൂന്ന് തവണ വരെ ജോഗിങ് ചെയ്യാം.
8 കിലോമീറ്റർ/മണിക്കൂർ വേഗതയിലുള്ള ജോഗിങ്ങാണ് ഉത്തമം.
കാലാവസ്ഥ, സുരക്ഷ, സമയ സൗകര്യം എന്നിവയനുസരിച്ചാണ് ജോഗിങ് ചെയ്യാനുള്ള സ്ഥലം തെരഞ്ഞെടുക്കേണ്ടത്.
അപകടങ്ങളുണ്ടാകുവാനുള്ള സാദ്ധ്യതയുള്ളതിനാൽ റോഡുകൾ കഴിവതും ഒഴിവാക്കുന്നതാണ് നല്ലത്.
മാത്രമല്ല വാഹനങ്ങളിൽ നിന്നുള്ള പുക ശ്വസിക്കുന്നത് ശ്വാസതടസ്സങ്ങളുണ്ടാക്കിയേക്കാം.
കയറ്റങ്ങളോ ഇറക്കങ്ങളോ ഇല്ലാത്ത നിരപ്പായ സ്ഥലങ്ങൾ സുരക്ഷിതമാണ്.
പുൽമൈതാനങ്ങൾ പോലുള്ള പ്രകൃതി രമണീയമായ സ്ഥലങ്ങളാണ് ജോഗിങ് ചെയ്യുന്നതിനു കൂടുതൽ യോജിച്ചത്.
ഇത് മനസ്സിനെ കൂടുതൽ സന്തോഷിപ്പിക്കുന്നു.
സ്ഥലപരിമിതിയുണ്ടെങ്കിൽ ട്രെഡ്മിൽ ഉപയോഗിച്ചും ജോഗിങ് ചെയ്യാവുന്നതാണ്.
ജോഗിങ് ചെയ്യുന്നതു കൊണ്ടുമാത്രം ശരിയായ ഫലം ലഭിക്കുകയില്ല.
അതിനോടൊപ്പം തന്നെ ആരോഗ്യകരമായ ഭക്ഷണരീതിയും പിന്തുടരേണ്ടതുണ്ട്.
പച്ചക്കറികൾ, പഴവർഗ്ഗങ്ങൾ, പ്രോട്ടീൻ സമ്പുഷ്ടമായ ആഹാരങ്ങൾ എന്നിവയാണ് കഴിക്കേണ്ടത്.
കൊഴുപ്പ്, മാംസം, പഞ്ചസാര, ശീതള പാനീയങ്ങൾ തുടങ്ങിയവ ഒഴിവാക്കുകയും വേണം.
ജോഗിങ്ങിനു മുമ്പും ശേഷവും ആവശ്യത്തിനു വെള്ളം കുടിക്കേണ്ടത് അത്യാവശ്യമാണ്.